Fuzhou

An Fuzhou iyo an kabisera asin pinakadakulang syudad sa probinsya nin Fujian, Tsina. Namomogtak an Fuzhou sa pag-ultanan kan estwaryo kan Salog Min pasiring sa habagatan asin sa syudad kan Ningde pasiring sa amihanan. Kapag pinagsabay, an Fuzhou asin Ningde minakompwesto sa Mindong linggwistika asin kultural na rehiyon.

An populasyon kan Fuzhou iyo an 7,115,370 poon kan 2010 Census. Siring kan ibang syudad na prepekturang lebel sa Tsina, an saiyang administratibong rona igwa nin urban asin rural na rona: kaidtong 2010, 61.95% kan residente (4,408,076) an urban, mantang 38.05% (2,707,294) an rural. Poon kan Desyembre 2018, an total na populasyon pigtantya na 7,740,000 na an 4,665,000 nakaistar sa built-up (o metro) na rona na gibo sa limang urban na distrito kabali an kondado na Minhou. Kaidtong 2015, an Fuzhou igwa nin ranggo bilang ika-10 na pinakamarikas na magtalubo na kadakulaan na rona sa kinaban segun sa Brookings Institution. Nakalista an Fuzhou bilang No. 20 sa China Integrated City Index 2016 total ranking, sarong pag-aadal na kinondusir kan National Development and Reform Commission.

Sarong mayor na syudad para sa siyentipikong pagsaligsig an Fuzhou, minalataw sa panglobong top 50 na syudad bilang tracked kan Nature Index. Manonompongan sa syudad an nagkapirang mayor na unibersidad, notable an Fuzhou University, saro sa importanteng unibersidad sa Tsina asin iba pang pampublikong unibersidad, kabali an Fujian Normal University asin Fujian Agriculture and Forestry University.

Toltolan